CIG ไตรมาส 2/60 ขาดทุนเพิ่มขึ้น 14.48% หลังรายได้หด-ค่าใช้จ่ายพุ่ง
CIG ไตรมาส 2/60 ขาดทุนเพิ่มขึ้น 14.48% มาที่ 9.94 ลบ. จากปีก่อนขาดทุน 8.68 ลบ. หลังรายได้หด-ค่าใช้จ่ายพุ่ง ขณะที่งวด 6 เดือนแรกขาดทุนเพิ่มขึ้น 56.66% มาที่ 16.30 ลบ. จากปีก่อนขาดทุน 10.41 ลบ.
15 ส.ค. 2560

บริษัท ซี.ไอ.กรุ๊ป จำกัด (มหาชน) หรือ CIG รายงานผลการดำเนินงานไตรมาส 2/60 สิ้นสุดวันที่ 30 มิ.ย.60 ดังนี้

โดยบริษัทฯ มีรายได้รวมในไตรมาส 2/2560 เป็นจำนวนเงิน 396.89 ล้านบาท ซึ่งลดลงจากงวดเดียวกันของปีก่อนเป็นจำนวนเงิน 40.70 ล้านบาท หรืออัตราร้อยละ 9.30 โดยบริษัทมีรายได้จากการขายและบริการในประเทศจำนวน 269.01 ล้านบาท ลดลงจากงวดเดียวกันของปีก่อนเป็นจำนวนเงิน 11.68 ล้านบาทหรืออัตราร้อยละ 4.16 (ไตรมาส 2/2559 มีรายได้จากการขายและบริการในประเทศ จำนวน 280.69 ล้านบาท) และมีรายได้จากการขายและบริการต่างประเทศจำนวน 115.39 ล้านบาท ลดลง 20.34 ล้านบาทหรืออัตราร้อยละ 14.99 (ไตรมาส 2/2559 มีรายได้จากการขายและบริการต่างประเทศจำนวน 135.73 ล้านบาท)
ขณะที่บริษัทมีต้นทุนขายและบริการในไตรมาส 2/2560 มีจำนวน 331.30 ล้านบาท ลดลงจากงวดเดียวกันของปีก่อนเป็นจำนวน 30.58 ล้านบาทหรืออัตราร้อยละ 8.45 ซึ่งต้นทุนขายลดลง เนื่องจากบริษัทมีรายได้จากการขายลดลง และบริษัทฯ มีการปรับลดราคาขายเพื่อให้สอดคล้องกับราคาวัตถุดิบของตลาดโลกที่มีราคาลดลง ส่งผลให้ในไตรมาส 2/2560 มีอัตรากำไรขั้นต้นร้อยละ 13.82 เพิ่มขึ้นอัตราร้อยละ 0.72 จากอัตรากาไรขั้นต้นร้อยละ 13.10 ในไตรมาส 2/ 2559
ทั้งนี้บริษัทมีค่าใช้จ่ายขายและบริหารในไตรมาส 2/2560 มีจำนวน 78.90 ล้านบาท ลดลงจากงวดเดียวกันของปีก่อนเป็นจำนวน 3.35 ล้านบาทหรือลดลงอัตราร้อยละ 4.07
ขณะที่ต้นทุนทางการเงินในไตรมาส 2/2560 มีจำนวน 3.19 ล้านบาท ลดลงจาดงวดเดียวกันของปีก่อนเป็นจำนวน 0.19ล้านบาท หรืออัตราร้อยละ 5.62 เนื่องจากมีการชำระเงินกู้ระยะยาวของสถาบันการเงิน
โดยในไตรมาส 2/2560 มีขาดทุนสุทธิเป็นจำนวนเงิน 15.43 ล้านบาท ซึ่งเพิ่มขึ้นจากงวดเดียวกันของปีก่อนเป็นจำนวนเงิน 5.02 ล้านบาท เมื่อเทียบกับไตรมาส 2/2559 ซึ่งมีขาดทุนสุทธิ 10.41 ล้านบาท